Անահիտ Բախշյան

Անահիտ Ներսեսի Բախշյան (), հայ հասարակական-քաղաքական, կուսակցական գործիչ, ՀՀ Ազգային ժողովի նախկին պատգամավոր Ժառանգություն կուսակցությունից, Երևանի ավագանու նախկին անդամ «Բարև Երևան», ԵԼՔ դաշինքներից, ՀՀ Ազգային ժողովի նախկին անդամ Յուրի Բախշյանի այրի։

Կենսագրություն 
 1965-1970 - Երևանի Պետական Համալսարանի ֆիզիկայի ֆակուլտետ։ Մասնագիտությունը՝ ֆիզիկոս։
 1972-1981 - աշխատել է Երևանի թիվ 103 դպրոցում՝ որպես ֆիզիկայի ուսուցչուհի։
 1981-1989 - աշխատել է Երևանի Շահումյանի շրջանի ժողկրթբաժնի մեթոդիստ։
 1989-1998 - Սիամանթոյի անվան թիվ 162 դպրոցի փոխտնօրեն։
 1999-2007 - Դ.Դեմիրճյանի անվան թիվ 27 դպրոցի տնօրեն։
 2004-ից-2017 հունվար՝ - «Ժառանգություն» կուսակցության անդամ։
 2007-2012 - Ազգային ժողովի պատգամավոր «Ժառանգություն» կուսակցությունից։
 2012-ից -2017թ․ - Կրթության ազգային ինստիտուտի փոխտնօրեն։
 2013 հունիսից - Երևանի ավագանու անդամ «Բարև Երևան» դաշինքի կազմում։
 2017 հունիսից մինչև 2018 թ․ սեպտեմբեր-Երևանի ավագանու Ելք խմբակցության անդամ։

Պարգևներ 
ՀՀ նախագահ Սերժ Սարգսյանի կողմից ՀՀ անկախության 20-ամյակի առիթով արժանացել է մեդալի։ Մեդալը նախատեսված է եղել Ժառանգություն կուսակցության որևէ անդամի համար, ում կներկայացնի կուսակցությունը։ Ըստ որոշ տեղեկությունների՝ կուսակցության ղեկավար կազմի անդամներ Անահիտ Բախշյանը, Զարուհի Փոստանջյանը, Ստյոպա Սաֆարյանը, Արմեն Մարտիրոսյանը որոշել են, որ մեդալը պետք է տրվի Անահիտ Բախշյանին։ Ա.Բախշյանի՝ Սերժ Սարգսյանի կողմից մեդալ վերցնելու հանգամանքը քննադատական լայն արձագանք է գտել մամուլում։ 2018 թվականի ապրիլի 23-ին ՀՀ վարչապետի պաշտոնից Սերժ Սարգսյանի տված հրաժարականից կարճ ժամանակ առաջ Անահիտ Բախշյանը հրաժարվել է մեդալից՝ հետևելով մի շարք դերասանների, երգիչ-երգչուհիների նմանատիպ արարքին։

Ծանոթագրություններ 

ՀՀ ԱԺ 4-րդ գումարման պատգամավորներ
Մխիթար Գոշի մեդալակիրներ
Երևանի ավագանու 2-րդ գումարման անդամներ
«Ժառանգություն» կուսակցության անդամներ
ԵՊՀ ֆիզիկայի ֆակուլտետի շրջանավարտներ
Երևանի ավագանու 3-րդ գումարման անդամներ
«Ելք» դաշինքի անդամներ
Հայ ուսուցիչներ
Հայ հասարակական գործիչներ
Հայ քաղաքական գործիչներ
Հայ ֆիզիկոսներ